O‘zbekiston Respublikasi mudofaa vazirining tegishli buyrug‘iga ko‘ra, Toshboyev Olim Shoyimovich Mudofaa vazirligi Axborot va ommaviy kommunikatsiyalar departamenti boshlig‘i vazifasini bajaruvchi etib tayinlandi. Olim Shoyimovich 1971 yilda Surxondaryo viloyatining Boysun tumanida tug‘ilgan. 1994 yilda Toshkent davlat universiteti (hozirgi O‘zbekiston Milliy universiteti) jurnalistika fakultetini tamomlagan. Filologiya fanlari nomzodi. O‘zbekistonda xizmat ko‘rsatgan jurnalist. Uzoq yillar davomida O‘zbekiston Milliy teleradiokompaniyasida turli vazifalarda ishlab, teleradiokompaniya raisining birinchi o‘rinbosari lavozimiga qadar yo‘lni bosib o‘tgan.